افغانستان کا جغرافیہ

افغانستان ایک زمین بند ملک پہاڑی ملک ہے جو سطح مرتفع ایران پر واقع ہے۔
یہ وسط ایشیا اور جنوبی ایشیا کے سنگم پر واقع ہے۔
یہ دنیا کا چالیسواں بڑا ملک ہے۔ کابل اس کا دار الحکومت اور سب سے بڑا شہر ہے جو صوبہ کابل میں واقع ہے۔ تجارتی راستوں کے سنگم پر ہونے کی وجہ سے افغانستان چھٹی صدی قبل مسیح سے متعدد حملہ آوروں کے زیر اثر رہا ہے۔
افغانستان میں سلسلہ کوہ ہندوکش کا بیشتر حصہ شامل ہے۔ ملک میں کئی بڑے دریا پائے جاتے ہیں جن میں آمودریا، دریائے ارغنداب، دریائے فرح، ہری رود، دریائے ہلمند، دریائے کابل، دریائے کوکچہ اور دریائے چترال شامل ہیں۔ اس کے علاوہ متعدد چھوٹے افغانستان کے دریا، ندیاں، نہریں، جھیلیں، تالاب اور چشمے بھی موجود ہیں۔ تاریخی طور پر افغانستان کا بیشتر میٹھا پانی ہمسایہ ممالک کی جانب بہہ جاتا رہا ہے۔
 رقبہ اور سرحدیں 
رقبہ
 مکمل: 
 دنیا میں درجہ: 40واں
 زمین: 
 پانی: 
رقبہ — موازنہ
 آسٹریلیا کے مقابل: تقریباً  جنوبی آسٹریلیا کے برابر
 کینیڈا کے مقابل: ساسکچیوان کے برابر
 برطانیہ کے مقابل: تقریباً  گنا بڑا
 امریکا کے مقابل: ایڈاہو سے تقریباً تین گنا بڑا
 یورپی اتحاد کے مقابل: فرانس سے قدرے بڑا
زمینی سرحدیں
 کل: 
 ہم سرحد ممالک: پاکستان , تاجکستان , ایران , ترکمانستان , ازبکستان , چین 
ساحل
 0 کلومیٹر
بحری دعوے کوئی نہیں (زمین بند ملک)

 ماحولیاتی حالات 
افغانستان کا ماحول بنیادی طور پر خشک اور نیم خشک ہے۔ ملک کی جغرافیائی ساخت میں بلند پہاڑی سلسلے، صحرائی علاقے اور وادیوں کے زرخیز میدان شامل ہیں۔ جنگلات کی کٹائی، بیابان سازی، زیادہ چرائی، پانی کی قلت اور فضائی آلودگی افغانستان کے اہم ماحولیاتی مسائل میں سے ہیں۔ ملک کی زمین کا بڑا حصہ زرعی مقاصد کے لیے استعمال ہوتا ہے، تاہم آب و ہوا کی تبدیلی اور غیر متوازن بارشوں نے زمین کی زرخیزی کو متاثر کیا ہے۔ افغانستان میں قدرتی آفات مثلاً زلزلہ، سیلاب اور برفانی تودے اکثر پیش آتے ہیں، جن سے انسانی آبادیاں اور زراعت دونوں متاثر ہوتی ہیں۔
 آب و ہوا 
افغانستان کی آب و ہوا عموماً خشک، نیم خشک اور پہاڑی نوعیت کی ہے۔ موسم گرما گرم اور خشک جبکہ موسم سرما طویل اور سرد رہتا ہے۔
کابل میں سردیاں برفیلی اور درجہ حرارت اکثر منفی درجوں تک گر جاتا ہے، جبکہ گرمیوں میں معتدل حدت پائی جاتی ہے۔
قندھار میں گرمی خشک اور سخت ہوتی ہے، جہاں درجہ حرارت اکثر 40 °س سے تجاوز کرتا ہے۔
ہرات میں مغربی ہوائیں موسم کو نسبتاً معتدل رکھتی ہیں۔
مزار شریف میں گرمی کے موسم میں حدت زیادہ اور بارش کم ہوتی ہے۔
جلال آباد ملک کا گرم ترین شہر ہے، جہاں درجہ حرارت بعض اوقات 46 °س تک پہنچ جاتا ہے۔
افغانستان کے جنوبی اور مغربی علاقے زیادہ گرم، جبکہ شمالی اور وسطی علاقے سرد اور برفیلی موسم کے حامل ہیں۔ مجموعی طور پر ملک میں بارش کی مقدار کم ہے اور بیشتر بارشیں موسم بہار کے دوران ہوتی ہیں، جبکہ گرمیوں میں اکثر علاقے خشک سالی کا شکار رہتے ہیں۔

 مزید دیکھیے 

 افغانستان کے صوبے

 بیرونی روابط 

 Topographic map of Afghanistan (1 : 300 000)
 Persia (Iran), Afghanistan and Baluchistan is a map from 1897
 Afghanistan, Beloochistan, etc. is a map from 1893 created by the American Methodist Church

 حوالہ جات 

زمرہ:جغرافیہ افغانستان